
Д О К Л А Д Н А   З А П И С К А

От Себихан Керим Мехмед  –  кмет на община  Крумовград

Относно: Информация за актуализираното  разпределение на промените по  бюджета на община Крумовград  зa второто тримесечие  на 2025 година 


Дами и господа общински съветници,
Бюджетът на община Крумовград е приет на заседание на Общинския съвет на 29.04.2025 година в  размер на 54 296 683 лева. В изпълнение на разпоредбите на ПМС 28/2025 година за изпълнение на държавния бюджет за 2025 година бюджета на общината е актуализиран многократно с писма от Министерство на финансите, както и с  получените трансфери. Общия размер на бюджета  към 30.06.2025 г. е достигнал 61 286 057  лева.

Увеличението по бюджета е в резултат на получена субсидия за държавно делегираните дейности, получени целеви трансфери за покриване на част от транспортните разходи, извършвани по сключени договори за доставка на хляб и основни хранителни продукти за 2025 година в планински и малки селища с население до 500 жители, трансфери от МТСП за временна заетост, получени трансфери по закона за личната помощ, целевите трансфери за вътрешноградски и междуселищни пътнически превози за компенсации за безплатни и по намалени цени пътувания по автомобилния транспорт,  допълнителна  целева субсидия за капиталови разходи и други. 

 Увеличението на бюджета към 30.06. 2025 година е  в размер  на 
6 989 374 лева. 
В  резултат на получени писма от министерството на финансите за изменение на бюджетните взаимоотношения с  централния бюджет, получени целевите трансфери и актуализацията на бюджета с решение на общинския съвет, изменението на бюджета е както следва:
1. Увеличаване на целевите трансфери, съгласно писмо на МФ ФО-8/14.05.2025 г. за субсидиране по вътрешноградски и междуселищни пътнически превози  и за компенсиране на безплатни и по намалени цени пътувания в размер на 765 122 лева;
2. Увеличаване на цлевите трансфери по бюджета на общината за авансово предоставяне на средства  за доставка на хляб и основни хранителни продукти за 2025 година., съгласно писмо № ФО -13/14.05.2025 година  на МФ в размер 28 667 лева;
3. Допълнителна целева субсидия за капиталови разходи по чл. 25 от ПМС № 28/2025 г. за изпълнението на държавния бюджет на Република  България за 2025 г., съгласно писмо№ ФО -14/16.05.2025 година в размер на 530 084 лева;

4. Средства по ПМС № 52 от 2025 г. за финансово осигуряване на дейности по  Програма за изграждане и основен ремонт на спортни площадки и физкултурни салони в държавните и общинските училища за периода 2024 – 2027 г., съгласно писмо № ФО -15/23.05.2025 г. в размер на 412 727 лева за ОУ с. Гулийка;

5. Средства за закупуване на познавателни книжки, учебници, електронно четими учебници, учебни комплекти и учебни помагала за децата и за учениците от I до XII клас включително, в общинските детски градини и училища за 2025 г., съгласно ПМС № 57/2025 г., съгласно писмо № ФО -18/29.05.2025 г. в размер на 101 494 лева;
6. Промяна на бюджетните взаимоотношения на общината с централния бюджет за 2025 г. във връзка с промяна на натуралните показатели за финансиране на делегираните от държавата дейности по данни от националната електронна информационна система на Министерството на образованието и науката към 01.01.2025 г., съгласно писмо № ФО -26/24.05.2025 г. в размер на – 144 050 лева;
7. Средства за възстановяване на транспортните разходи или на разходите за наем на педагогическите специалисти, съгласно ПМС № 92/2025 г. и писмо № ФО -28/24.06.2025 г. в размер на 30 565 лева;
8. Получн трансфер за ДДС по проекти – 84 514 лева;
9. Получени трансфери от агенцията за социално подпомагане  за предоставяне на социалната услуга - личен асистент по закона за личната помощ – 1 638 769 лева;

10.Получен трансфер от АСП по „Приемна грижа“ – 19 655 лева;
11.Трансфери от Агенцията по заетостта – 43 025 лева;
12.Средства от дарение – 3 500 900 лева, в т.ч. разпределени  с Решение на ОбС – 3 500 000 лева; 

13.Предоставени трансфери – - 90 923 лева
14.Трансфери от ПУДООС – 11 225 лева

15.Трансфери от фонд „Социална закрила“ – 57 600 за извършване на ремонта в ДСП с.Аврен

На база на получените писма от МФ и получените трансфери  със заповеди на кмета на общината и с решение на ОбС през второто тримесечие бюджета на общината е актуализиран със 6 989 374 лева.

Изменението на бюджета в разходната му част по параграфи и подпараграфи е видно от Приложение № 1 към докладната. 
Получената обща субсидия за държавно делегираните дейности в размер на 132 059 лева е отразена по дейностите във функция „Образование“, съгласно получените писма, както и намалението от 144 050 лева за промяна на натуралните показатели в дейностите по функция „Образование“.
Изменението на бюджета за получените средства за безплатните превози на учениците е отразено в делегираната държавнa  дейност – „Други дейности по образованието“ – 525 430 лева. 
Субсидията от 79 710 лева за междуселищните превози е отразена в дейност „Други дейности по транспорт, пътища, пощи и далекосъобщения“, а средствата за компенсиране на пътуванията на пенсионерите, деца до 7 годишна възраст, учащи се лица с намалена работоспособност  в размер на 
159 982 лева в дейност „Други служби и дейности по социалното осигуряване“. 

Получените трансфери за финансиране на социалните  услуги  за личен асистент по закона за личната помощ, приемна грижа и трансферите за временна заетост от 1 695 040 лева са отразени във функция „Социално осигуряване, подпомагане и грижи“.


Средствата от 28 667 лева за транспортни разходи по доставка на хляб и хлебни изделия в дейност „Други дейности на икономиката“.


Полученото дарение от 3 500 000 лева е отразено в увеличение на плана по бюджета, съгласно решението за разпределението на средствата от  ОбС Крумовград.
На основание  чл. 21, ал. 1, т. 6 от ЗМСМА и във връзка с чл.56 и чл. 125 ал. 4 от Закона за публичните финанси и чл. 42, ал. 4  от Наредба за условията и реда за съставяне на тригодишната бюджетна прогноза за местните дейности и за съставяне приемане, изпълнение и отчитане на бюджета на община Крумовград предлагам Общинския съвет да вземе следното




              Р Е Ш Е Н И Е:


Приема информация за актуализираното разпределение на промените по бюджета на община Крумовград  за второто тримесечие  на 2025 година, съгласно Приложение № 1, неразделна част от решението.

.







Внесъл: ________/п/_________







                    / Себихан Мехмед/
Изготвил:______/п/________   


/В. Хаджиева/
